12.5.2023
(15)
RO
Jurnalul Oficial al Uniunii Europene
L 127/3
Examinarea tendințelor relevante pentru evaluarea posibilității continuării sau reapariției prejudiciului a vizat perioada cuprinsă între 1 ianuarie 2018 și sfârșitul perioadei investigației de reexaminare (denumită în continuare „perioada examinată”). 2.
PRODUSUL CARE FACE OBIECTUL REEXAMINĂRII, PRODUSUL ÎN CAUZĂ ȘI PRODUSUL SIMILAR
2.1.
Produsul care face obiectul reexaminării în cadrul reexaminării efectuate în perspectiva expirării măsurilor și al reexaminării intermediare parțiale (16)
Produsul care face obiectul reexaminărilor este reprezentat de fire de mare rezistență din poliesteri, necondiționate pentru vânzarea cu amănuntul, inclusiv monofilamentele sub 67 decitex (excluzând ața de cusut și firele răsucite sau cablate în formă de „Z”, destinate producției de ață de cusut, gata de colorare și finisare, înfășurate lejer în jurul unui tub din plastic perforat), încadrate în prezent la codul NC ex 5402 20 00 (cod TARIC 5402 20 00 10) (denumit în continuare „produsul care face obiectul reexaminării”).
Codurile NC și TARIC sunt menționate doar cu titlu informativ, fără a aduce atingere eventualei modificări ulterioare a clasificării tarifare.
(17)
HTYP sunt utilizate într-o serie de aplicații diverse, cum ar fi ranforsarea pneurilor, țesături de mare suprafață, centuri de siguranță, airbaguri, frânghii, plase și unele aplicații industriale. 2.2.
Produsul în cauză
(18)
Produsul care face obiectul investigațiilor din cadrul reexaminării efectuate în perspectiva expirării măsurilor și al reexaminării intermediare parțiale este produsul care face obiectul reexaminării originar din China. 2.3.
Produsul similar
(19)
Investigațiile au arătat că următoarele produse au aceleași caracteristici fizice, chimice și tehnice de bază, precum și aceleași utilizări principale: — produsul în cauză; — produsul care face obiectul reexaminării, fabricat și vândut pe piața internă din China și — produsul care face obiectul reexaminării, fabricat și vândut în Uniune de către industria din Uniune.
(20)
Prin urmare, aceste produse sunt considerate produse similare în înțelesul articolului 1 alineatul (4) din regulamentul de bază. 3.
INVESTIGAȚIE DE REEXAMINARE EFECTUATĂ ÎN PERSPECTIVA EXPIRĂRII MĂSURILOR
3.1.
Părțile interesate și eșantionarea (21)
În avizul de deschidere al investigației de reexaminare efectuate în perspectiva expirării măsurilor, Comisia a invitat părțile interesate să o contacteze pentru a participa la investigație.
În plus, Comisia a informat în mod specific solicitantul, producătorii cunoscuți din Uniune, producătorii din China, importatorii și utilizatorii din Uniune cunoscuți ca fiind părți interesate, precum și autoritățile chineze, cu privire la deschiderea investigației de reexaminare în perspectiva expirării măsurilor și i-a invitat să participe la investigație.
(22)
Tuturor părților interesate li s-a oferit posibilitatea de a prezenta observații cu privire la deschiderea investigației și de a solicita o audiere de către Comisie și/sau de către consilierul-auditor pentru proceduri comerciale.
(23)
În avizul de deschidere, Comisia a afirmat că ar putea constitui un eșantion de părți interesate, în conformitate cu articolul 17 din regulamentul de bază.
3.1.1.
Constituirea eșantionului de producători din Uniune
(24)
În avizul de deschidere a investigației de reexaminare efectuată în perspectiva expirării măsurilor, Comisia a afirmat că a constituit în mod provizoriu un eșantion de producători din Uniune.
Comisia a constituit eșantionul pe baza volumului de producție și a volumului de vânzări, ținând seama de localizarea lor geografică.
Acest eșantion a fost format din 3 producători din Uniune.
Producătorii din Uniune incluși în eșantion au reprezentat peste 50 % din producția totală estimată din UE și din volumul vânzărilor produsului similar în UE.
În conformitate cu articolul 17 alineatul (2) din regulamentul de bază, Comisia a invitat părțile interesate să prezinte observații cu privire la eșantionul provizoriu.
Nicio parte interesată nu a transmis observații cu privire la eșantionul provizoriu, care a fost confirmat ca fiind eșantionul definitiv.
Eșantionul este reprezentativ pentru industria din Uniune.